Koho zastupujemy?
Friziska ludowa skupina
Friziska ludowa skupina w Němskej je žiwa na schleswigsko-holsteinskim zapadnym pobrjohu a w sewjerozapadnej Delnjej Sakskej kaž tež we wokrjesu Cloppenburg. Po trochowanjach su po swojim serbjezrozumjenju 60.000 ludźi Frizojo.
Po swojim žiwjenskim rumje rěkaja woni Sewjerni, Wuchodni a Saterscy Frizojo. Sewjerni Frizojo su we wotpowědnje pomjenowanym wokrjesu Sewjerna Friziska a na kupje Helgoland doma. Wuchodni Frizojo bydla we wokrjesach Aurich, Leer, Friesland a Wittmund, w bjezwokrjesnymaj městomaj Emden a Wilhelmshaven kaž tež w dźělach wokrjesow Cuxhaven a Wesermarsch. Saterscy Frizojo sydla na sewjerozapadźe wokrjesa Cloppenburg a w samostatnej gmejnje Saterland. K skupinje Frizow słušeja tež Zapadni Frizojo, kotřiž su w Nižozemskej jako narodna mjeńšina připóznaći.
Jich organizacije angažuja so mj. dr. za zdźerženje swojich wotpowědnych rěčow a jich nałožowanje w zjawnym rumje kaž tež za posrědkowanje swojeje kultury w šulach.
Jako třěšna organizacija słuži Frasche Rädj /Friziska rada, sekcija sewjer z.t., kiž zastupuje zhromadne zajimy Sewjernych Frizow dowonka a w druhich gremijach.
Za zdźerženje a spěchowanje sateršćiny zasadźuje so Seelter Buund (domizniske towarstwo Saterska).
ces_Latn szl_Latn szl_Latn szl_Latn szl_Latn szl_Latn pol_Latn